open-index/open-wikipedia-markdown huggingface dataset:
Johann Jacob Bach

**Johann Jacob Bach** (1682–1722) var en tysk musiker og en eldre bror av Johann Sebastian Bach.

## Biografi
Johann Jacob var Johann Ambrosius og Maria Elisabeth Bachs nest yngste barn. Faren var by- og hoffmusiker i Eisenach. Som sine søsken gikk J. Jacob Bach på latinskolen i fødebyen. Foreldrene døde i 1694 og 1695, og de to yngste barna, Jacob og Sebastian ble tatt hånd om av den eldste broren, Johann Christoph Bach som var organist ved Michaeliskirche i Ohrdruf. Organistlønna var ikke tilstrekkelig til å brødfø hans voksende familie og å samtidig gi de to brødre utdanning, så de var nødt til å bidra med inntekter. Det kan være grunnen til at J. J. Bach avbrøt skolegangen i en alder av 14 år og begynte i musikerlære hos Johann Heinrich Halle, farens etterfølger i Eisenach.

J. J. Bach spilte obo og fløyte, kanskje også fiolin. I 1704 ble han oboist i kong Karl XII av Sveriges hoffkapell. Muligheten bød seg da Karl 12.'s armé under den store nordiske krig hadde trengt seg gjennom Polen og helt til Sachsens grenser. J.S. Bach kan ha skrevet *Capriccio sopra la lontananza de il fratro dilettissimo* i B-dur (BWV 992) i anledning Jacobs avreise til Polen, men det er ikke dokumentert. Kronologien og detaljer ved teksten gjør at det er enda mer sannsynlig at stykket ble skrevet for J.S. Bachs skolekamerat, Georg Erdmann.

Johann Jacob Bach fulgte med Karl XIIs hoffkapell på felttogene gjennom Nord- og Øst-Europa. I likhet med kongen flyktet han til Konstantinopel og det osmanske hoffet etter svenskenes knusende nederlag ved Poltava i 1709. I Konstantinopel studerte han fløyte under den franske musikeren Pierre-Gabriel Buffardin. Karl XII klarte å komme seg fra Konstantinopel til Stockholm i 1713, og via omveier gjorde J. J. Bach det samme.

31. mai 1715 giftet Bach seg med Susanna Maria Gaast, men hun døde etter få år. 15. oktober 1721 giftet han seg med Ingeborg Magdalena Norell. Også dette ekteskapet ble kortvarig, da Johann Jacob Bach døde året etter, bare 40 år gammel. Han er gravlagt i Stockholm.

## Referanser og fotnoter




## Litteratur
*
Optisk sortering

**Optisk sortering** er et avfallssytem der husstanden benytter avfallsposer av forskjellige farger. Hver avfallstype har sin farge, for eksempel kan grønn pose være til matavfall, blå pose til plastemballasje osv.

Når posene er fulle, knytes de med dobbel knute og kastes i samme dunk. En renovasjonsbil henter avfallet, kjører det til et optisk sorteringsanlegg der posene sorteres automatisk etter fargen på posene.
Thysania pomponia

***Thysania pomponia*** er en sommerfugl som tilhører familien nattfly (Noctuidae). Denne kjempestore arten forekommer bare i Brasil og Guyana.

## Eksterne lenker
*
Lyst hettefly

**Lyst hettefly** (*Cucullia umbratica*) er en sommerfugl som tilhører familien nattfly (Noctuidae). Den er den vanligste norske arten i slekten *[[Cucullia]]* og er funnet nord til Møre og Romsdal i Norge.

## Utseende
Et ganske stort (vingespenn 50 – 58 mm), lysgrått nattfly med spoleformet kropp. Kroppen og forvingen er lyst grå, vingen med utydelige, smale, mørke og lyse streker, ofte nesten ensfarget. Vingens midtparti er vanligvis litt gulaktig. Bakvingen er gråhvit med mørke årer hos hannen, gråbrun hos hunnen. Larven er naken og brungrønn på farge.

## Levevis
Larvene lever på ulike planter i kurvplantefamilien, blant andre sveve (*Hieracium* spp.), dylle (*Sonchus* spp.), følblom (*Leontodon* spp.), haukeskjegg (*Crepis* spp.) og skogsalat (*Mycelis muralis*). De voksne nattflyene flyr om natten i juni – august. Arten overvintrer som puppe.

## Utbredelse
Arten finnes i Europa, bortsett fra lengst i nord, og i Sentral-Asia øst til Mongolia. I Norge er den stedvis nokså vanlig nord til Møre og Romsdal.

## Referanser




## Kilder
* Norges sommerfugler – Vanlig hettefly http://www.toyen.uio.no/fagene/zoologi/insekter/norlep/noctuidae/umbratica.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cucullia_umbratica.html
* *Cucullia umbratica* på UK moths: http://ukmoths.org.uk/show.php?bf=2216

## Eksterne lenker
*
Skogsalathettefly

**Skogsalathettefly** (*Cucullia lactucae*) er en sommerfugl som tilhører familien nattfly (Noctuidae). Den forekommer på det sørlige Østlandet i Norge.

## Utseende
Et ganske stort (vingespenn 44 – 48 mm), grått nattfly. Kroppen er spoleformet. Forvingen er temmelig monotont, blålig grå, med bare svakt antydete, mørkere streker. Bakvingen er brungrå, lysere ved roten. Larven er karakteristisk farget, gul med store, firkantede, svarte flekker. Den er naken bortsett fra noen korte børster.

## Levevis
Larvene lever på skogsalat (*Mycelis muralis*), av og til også på andre planter i kurvplantefamilien. De voksne sommerfuglene flyr om natten i juni – juli. Arten overvintrer som puppe.

## Utbredelse
Arten finnes i Europa og videre østover til Mongolia. I Norge er den funnet langs kysten vestover til Vest-Agder.

## Kilder
* Norges sommerfugler – Skogsalathettefly http://www.toyen.uio.no/fagene/zoologi/insekter/norlep/noctuidae/lactucae.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cucullia_lactucae.html
## Eksterne lenker
*
Paratyfus

**Paratyfus** (eller *paratyfoidfeber*) er en sykdom som er forårsaket av bakterien *[[Salmonella paratyphi]]*. Den er hovedsakelig en tarminfeksjon, og smitten overføres gjennom forurenset vann og mat. Kontaktsmitte forekommer også, spesielt i områder med lav hygieniske standard. Sykdommen er beslektet med tyfoidfeber, men har et mildere forløp.

Sykdommen har en inkubasjonstid fra noen dager til flere uker. Den begynner som en akutt betennelse i mage- og tarmsystemet, med diarè og feber. Hvis bakterier kommer over i blodet kan de forårsake blodforgiftning. I sjeldne tilfeller kan bakteriene også angripe hjernehinner, lunger, nyrer og benmarg. Paratyfus behandles med antibiotika.

Det finnes tre forskjellige typer av paratyfus-bakterien; A, B og C. B-typen, som forekommer i Skandinavia, er den minst farlige. De to andre typene finnes hovedsakelig i varmere strøk, som Sør-Europa og tropiske og subtropiske land.

## Kilder
*
Svevehettefly

**Svevehettefly** (*Cucullia lucifuga*) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.

## Utseende

Et ganske stort (vingespenn 44–48 mm), grått nattfly. Kroppen er spoleformet. Forvingen er lysgrå med en del smale, mørke og lyse lengdestreker, særlig markert er en svart strek som går mot ytterkanten nær bakhjørnet. Bakvingen er grå. Larven er svartbrun med tre brede, hvitgule, gule eller oransje lengdestriper.

## Levevis
Arten finnes i lysninger i skogen, i den sørlige delen av utbredelsesområdet mest i høyereliggende områder. Larvene lever på sveve (*Hieracium* spp.) og dylle (*Sonchus* spp.). De voksne sommerfuglene flyr i mai–juli, mest tidlig på sommeren. Arten overvintrer som puppe.

## Utbredelse
Arten forekommer i Mellom- og Nord-Europa og videre østover til Japan. I Sør-Europa forekommer den noen få steder i fjellet. I Norge er den ikke vanlig, men den forekommer her og der på Sørlandet, Østlandet og i indre fjordstrøk på Vestlandet.

## Kilder
* Norges sommerfugler – Svevehettefly http://www.toyen.uio.no/fagene/zoologi/insekter/norlep/noctuidae/lucifuga.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cucullia_lucifuga.html
## Eksterne lenker
*
Vårhettefly

**Vårhettefly** (*Cucullia chamomillae*) er en sommerfugl som tilhører familien nattfly (Noctuidae). Den er funnet ved Oslofjorden og i Agderfylkene i Norge.

## Utseende
Et middelsstort (vingespenn 43 – 50 mm), kraftig, lysgrått nattfly. Kroppen er mer tettbygd og mindre spoleformet enn hos de andre norske hetteflyene. Kroppen og forvingene er lysgrå, vingene med markerte, smale, mørke lengdestreker. Bakvingen er lysgrå med mørke årer. Larven er naken, grønn med lyse tegninger, langs ryggen med V-formede, mørkgrønne tegninger.

## Levevis
Arten finnes på åpne områder, som åkre, veikanter og skrotemark (ruderat-lokaliteter). Larvene lever på planter i kurvplantefamilien, den viktigste vertsplanten i Norge er kanskje balderbrå (*Matricaria* spp.) men den kan også gå på kamilleblom (*Chamomilla recutita*), prestekrage (*Leucanthemum vulgare*) og hvit gåseblom (*Anthemis arvensis*). Larven utvikler seg i juni – august, arten overvintrer som puppe og de voksne nattflyene flyr fra slutten av april til begynnelsen av juni, tidligere enn de andre hetteflyene som forekommer i Norge.

## Utbredelse
Vårhetteflyet finnes i Nord-Afrika, i Europa bortsett fra lengst i nord, østover til Ural og Kaukasus. I Norge er den bare funnet noen få ganger, første gang i 1980, langs kysten vestover til Vest-Agder.

## Kilder
* Norges sommerfugler – Vårhettefly
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Svenska Fjärilar med bildegalleri
* Cucullia chamomillae på UK moths
## Eksterne lenker
*
Hydroksyl

**Hydroksyl** kan bety enten et hydroksylradikal – OH· – eller en hydroksylgruppe. Sistnevnte forekommer først og fremst i organisk kjemi, hvor den er typisk for alkoholer, men finnes også i andre forbindelser som karboksylsyrer og karbohydrater. Også i en del uorganiske stoffer, som oksosyrene svovelsyre, fosforsyre og salpetersyre finner vi hydroksylgrupper. Hydroksylgruppas egenskaper er svært avhengig av hvilke atomer og atomgrupper som sitter i nabostilling. I alkoholer er den praktisk talt nøytral, i karboksylsyrer svakt sur, mens den i de tre nevnte uorganiske syrene er sterkt sur.

Tidligere ble ionet OH- kalt *hydroksylion*, men navnet bør unngås i denne sammenheng for å unngå sammenblanding med **[[hydroksyl]]gruppa** som behandles her. Riktig navn på dette ionet er *[[hydroksid]]*, som også brukes som en fellesbetegnelse på ioneforbindelser  som inneholder dette ionet. Disse er uten unntak basiske. 

Sammenstillingen OH i en kjemisk formel gir altså ikke uten videre, som mange synes å tro, noen informasjon om stoffets egenskaper: NaOH (ioneforbindelsen natriumhydroksid) er en sterk base, CH3OH (alkoholen metanol) er nøytral, mens CH3COOH (eddiksyre) er sur.

**Hydroksyler forekommer også i luften.** Når ultrafiolett lys fra solen treffer fuktighet i luften kan vannmolekylene i luften splittes. H₂0 blir til H+ og OH-. Disse komponentene kalles hydroksyler eller frie radikaler. Hydroksylene er reaktive og reagerer med andre molekyler og partikler i luften. Hydroksylene binder seg til andre molekyler og "river dem fra hverandre". Hydroksyler vil kunne nøytralisere kjemiske forbindelser (VOC), bakterier, virus, mugg og komponenter som forårsaker lukt.

**Hydroksyler brukes også i luftrensere.** På grunn av den rensende egenskapen hydroksyler har på virus, bakterier og mugg brukes hydroksyler ofte i luftrensere. Hydroksylene produseres ved at det er en lampe med UV-lys inne i luftrenseren. Vannmolekylene i luften splttes og blåses ut sammen med den rene luften. Hydroksylene vil deretter sveve rundt i luften og rense luften for skadelige partikler på samme måte som hydroksylene gjør det i atmosfæren.

## Kilder
*
*
*
Burothettefly

**Burothettefly** (*Cucullia absinthii*) er en sommerfugl som tilhører familien nattfly (Noctuidae). Den forekommer på det sørlige Østlandet i Norge.

## Utseende
Et middelsstort (vingespenn 41–45 mm), lysgrått nattfly. Kroppen er spoleformet. En tufs av lange hår på forkroppen strekker seg fram som en hette over hodet. **Forvingen** er nokså smal, lysgrå med to mørke siksak-tverrbånd. **Bakvingen** er silkehvit ved roten, grå ytterst, med mørke årer. Larven er naken bortsett fra noen korte børster, og grønnaktig med rødbrune flekker. Den er markert innsnevret mellom kroppsleddene slik at den ser nærmest perlekjede-formet ut.

## Levevis
Larvene lever på burot (*Artemisia vulgaris*) og malurt (*Artemisia absinhtium*), og arten finnes der disse vokser, gjerne på brakkmark, langs veier og åkerkanter. Det er ikke lett å finne de voksne sommerfuglene, derimot er larvene mye lettere å påvise. De voksne sommerfuglene flyr i juli – august. Arten overvintrer som puppe i en kokong i bakken.

## Utbredelse
Arten forekommer i Europa, i Sentral-Asia og østover til det vestlige Kina og Irkutsk-området i Sibir. I Norge er den funnet langs kysten vestover til Aust-Agder, med enkeltdyr i Farsund og Utsira.

## Referanser




## Kilder
* Norges sommerfugler – Burothettefly http://www.toyen.uio.no/fagene/zoologi/insekter/norlep/noctuidae/absinthii.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cucullia_absinthii.html
* *Cucullia absinthii* på UK moths: https://web.archive.org/web/20080605070743/http://ukmoths.org.uk/show.php?bf=2211

## Eksterne lenker
*
Condica capensis

***Condica capensis*** er en sommerfugl som tilhører familien nattfly (Noctuidae). Den er den eneste representanten for underfamilien Condicinae i Nord-Europa. Den lever over hele Afrika og Sørøst-Asia. I Europa har den bare faste bestander i det sørlige Spania, men den kan vandre nordover.

## Eksterne lenker
* 
* Condica capensis
Strandstjernehettefly

**Strandstjernehettefly** (*Cucullia asteris*) er en sommerfugl som tilhører familien nattfly (Noctuidae). Den er bare funnet én gang i Norge, i Oslo (Christiania) i 1875.

## Utseende
Et ganske stort (vingespenn 46–50 mm), grålig nattfly med spoleformet kropp. Kroppen er grå, forkroppen (thorax) har en brunsvart tverrstripe og en firkantet, brunsvart flekk midt på ryggen, bakkroppen (abdomen) en svart ryggstripe. **Forvingen** er gråbrun langs forkanten, med gulaktige nyre- og ringmerker, i midten ganske blek. Bakkanten er smalt brunsvart, og det finnes en svart lengdestrek ved bakhjørnet og en bueformet, hvit linje som omslutter denne. **Bakvingen** er grå, lysere ved roten, med mørke årer. Larven er grønn, med svartkantede, gule lengdestriper.

## Levevis
Arten lever på strandenger der larvene spiser gullris (*Solidago virgaurea*) og strandstjerne (*Aster tripolium*). De utvikler seg i august – september, kryper så ned i bakken der de overvintrer som pupper i en kokong. Arten flyr om natten, det eneste kjente, norske eksemplaret ble funnet i juli.

## Utbredelse
Arten finnes i Mellom-Europa og det sørligste Nord-Europa, og videre østover til Japan.

## Referanser




## Kilder
* Norges sommerfugler – Strandstjernehettefly http://www.toyen.uio.no/fagene/zoologi/insekter/norlep/noctuidae/asteris.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cucullia_asteris.html
* *Cucullia asteris* på UK moths: https://web.archive.org/web/20080605071622/http://ukmoths.org.uk/show.php?bf=2217
## Eksterne lenker
*
Defoliant

En **defoliant** er ethvert kjemikalium som sprøytes eller forstøves på planter for å få bladene til å falle av. Et klassisk eksempel på en svært giftig defoliant som ble benyttet til taktiske formål er Agent Orange, som ble omfattende brukt av USAs militære styrker under Vietnamkrigen fra 1961 til 1970. 

Defolianter skiller seg fra herbicider ved at de førstnevnte hovedsakelig brukes for å fjerne blader fra plantene, mens de sistnevnte brukes for å ødelegge eller hindre at plantene vokser.
Christopher Borgersen Hoen

**Christopher Borgersen Volstad Hoen** (født 26. august 1767 på Vollestad gård i Eiker, død 17. mai 1845  samme sted) var en bonde, haugianer, eidsvollsmann og bygdehøvding fra Øvre Eiker i Buskerud.

Hoen var mye involvert i utviklingen av Eiker som jordbruks- og industrikommune. Han var sønn av Borger Christophersen Loe (1739-1790) og Anne Simensdatter Hobbelstad (1744-1828).

Julen 1797 holdt han et oppbyggelsesmøte for de lokale bøndene sammen med Hans Nielsen Hauge. Møtet endte med at sogneprest Frederik Schmidt fikk lensmannen til å prøve å arrestere ham. Til slutt klarte noen av bøndene å få til en avledningsmanøver, mens Hoen hjalp Hauge med å flykte ut av amtet. I 1791 overtok han etter faren gården Nedre Hoen i Øvre Eiker, en storgård med mange husmannsplasser.

I 1814 ble Hoen valgt som representant for Buskerud amt til Riksforsamlingen på Eidsvoll. De to andre representantene fra amtet var sogneprest Frederik Schmidt og fogd Johan Collett.  

I 1822 kjøper han seg inn som deleier av herregården Fossesholm. Senere flyttet han tilbake til farsgården Vollstad. Hoen fikk syv barn. Én av disse, Borger Christophersen Hoen, ble valgt inn på Stortinget i 1842. B.C. Hoen fikk igjen en sønn som også ble stortingsmann.  

17. mai 1845, på dagen 31 år etter at han var med og la grunnsteinen for moderne norsk rett, døde Hoen hjemme på Vollestad gård.

## Referanser


## Litteratur
* Einar Sørensen: *Christopher Borgersen Hoen og gården Nedre Hoen i Øvre Eiker,* i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 208-211. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Hans Cappelen: «Hva seglene på Grunnloven av 17. mai 1814 kan vise oss», *Heraldisk Tidsskrift*, bind 11, nr. 110, København oktober 2014, side 452-467, med fotografi og omtale av hans allegoriske segl på side 466

## Eksterne lenker
* 
*
Gullrishettefly

**Gullrishettefly** (*Cucullia gnaphalii*) er en sommerfugl som tilhører familien nattfly (Noctuidae). Den er funnet langs kysten vestover til Aust-Agder i Norge.

## Utseende
Et middelsstort (vingespenn 36 – 39 mm), grått nattfly. Den er mindre enn de andre norske hetteflyene, og har forholdsvis markerte vingetegninger. Forkroppen har en klokkeformet, hvitkantet, svartbrun tegning i midten. **Forvingen** er grå, lysere ved roten og langs ytterkanten. Den har to markerte ringer (ring- og nyremerket) litt foran midten, en tydelig, svart lengdestrek ved bakhjørnet og en oppbrutt, svart tverrlinje langs ytterkanten. **Bakvingen** er grå, lysere ved roten, med mørke årer.

## Levevis
Larven lever på gullris (*Solidago virgaurea*) som vokser på lysninger i skogen og i glissen skog. Den utvikler seg i juli – august og er bare aktiv om natten så den er vanskelig å finne. Arten overvintrer som puppe, og de voksne sommerfuglene flyr om natten fra slutten av mai til slutten av juli. De kommer sjelden til lys, og er av denne grunn vanskelige å registrere. Det er grunn til å tro at denne arten kan være mye oversett.

## Utbredelse
Gullrishetteflyet forekommer i Mellom-Europa og den sørlige delen av Nord-Europa, mot øst til Armenia og Ural. I Norge er den funnet på den sørlige delen av Østlandet og i Aust-Agder. Den er regnet som sjelden i Norge, men kan på grunn av sin kryptiske atferd være mye oversett.

## Kilder
* Norges sommerfugler – Gullrishettefly http://www.toyen.uio.no/fagene/zoologi/insekter/norlep/noctuidae/gnaphalii.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cucullia_gnaphalii.html
* *Cucullia gnaphalii* på UK moths: https://web.archive.org/web/20080605070718/http://ukmoths.org.uk/show.php?bf=2218
## Eksterne lenker
*
MF «Nissen»

**MF «Nissen»** er en kabelferge bygget i 1976 ved Elvestad Verksted i Skien. Den har hele tiden trafikkert fergesambandet Fjoneferga over Fjonesundet i Nisser. Ferga har en lastekapasitet på 14 tonn, og har plass til tre personbiler eller én lastebil/buss.

Ferga eies av Nissedal kommune, mens den daglige driften utføres av fergeføreren mot en årlig kompensasjon. Fra og med 2018 går ferga året rundt, med forbehold om utfordringer med is på vinteren.

## Historie
I mars 1976 vedtok Nissedal kommunestyre å bestille ny Fjoneferge til  kroner, da den gamle ikke lenger var i stand til å tilfredsstille tekniske krav. I starten av oktober samme år ble ferga, som var produksjonsnummer 22 ved Elvestad Verksted, sendt på lastebil opp Sannidal og over Gautefallheia.

Ferga har hatt motorhavari med påfølgende anskaffelse av ny motor omtrent en gang i tiåret. Første havari skjedde i oktober 1985, andre gang i oktober 1997, og tredje og foreløpig siste gang i august 2007.

## Galleri

MF «Nissen» navneskilt.jpg|Navneskiltet på MF «Nissen».
MF «Nissen» nærmer seg Fjone.jpg|MF «Nissen» nærmer seg Fjone.


## Referanser




## Eksterne lenker
* Om ferga på fjordfaehren.de
Stuing

**Stuing** har flere betydninger:

*Stuing (mat) er en matrett hvor man koker grønnsaker eller poteter i en saus eller jevning
*Stuing (pakking) er en måte å pakke eller lagre gjenstander tett, for eksempel ved stuing av last på båter eller fly
*Stuing (også kalt **stuving** eller **[[styving]]**) er en måte å utnytte trær til husdyrfôr
Flaggskjending

**Flaggskjending** er en handling hvor et flagg, oftest et nasjonalflagg, vansires med overlegg. En slik handling gjøres som regel for å vise avsky mot et lands politikk eller handlinger. Flere land har lover mot flaggskjending, og slike lover kan ofte skille mellom landets egne nasjonalflagg og andre nasjoners flagg.

Flaggskjending utføres for eksempel ved at flagget bilr tilgriset, urinert, spyttet på, brent, skrevet på, skutt på, steinet, tråkket på eller utsatt for lignende handlinger som kan oppfattes krenkende.

## Flaggbrenning og annen flaggskjending i Norge

I en episode av TV 2-programmet Torsdagsklubben sendt 13. februar 2003, like før den USA-ledede invasjonen av Irak demonstrerte Otto Jespersen sin motstand mot dette ved at han på slutten av programmet satte fyr på det amerikanske flagget. Dette førte igjen til voldsomt medieoppstyr. Stuntet på direkten vakte særlig mye kritikk fra konservativt kristent hold, og endte med at både Jespersen og TV 2-sjef Kåre Valebrokk ble anmeldt. Etter å ha etterforsket saken, valgte politiet å sikte begge to. I forbindelse med anmeldelsen uttalte Jespersen at «det er mystisk at det er de ytterliggående kristne organisasjonene som er så opptatt av å verne om det amerikanske flagget, samtidig som de ikke nøler med å bombe muslimske land tilbake til steinalderen». Anmeldelsen ble imidlertid henlagt av Riksadvokaten i desember samme år.

17. mai 2007 ble et norsk flagg satt i brann i TV-programmet *[[Torsdag kveld med Steinar Sagen]]* på NRK1. Dette førte til sterke reaksjoner fra flere seere og fra Kringkastingsrådet. Hendelsen ledet også til politianmeldelse som følge av påstand om flaggskjending.

Den norske straffeloven av 1902 § 95 første ledd rammet frem til opphevelsen i 2015 det å forhåne en fremmed stats flagg eller riksvåpen. Bestemmelsen ble ikke videreført i den nye straffeloven av 2005 som trådte i kraft i 2015.

Straffeloven 1902 § 95 ble benyttet av Borgarting lagmannsrett da den i 2013 dømte en kvinne for å ha forhånet det polske flagget.

## Se også
* Flaggbruk
* Dagligflagg, festflagg og stormflagg

## Referanser
Hvitkantet glansfly

**Hvitkantet glansfly** (*Protodeltote pygarga*) er en sommerfugl som tilhører familien nattfly (Noctuidae). Den er funnet på Sørlandet og det sørligste Østlandet i Norge.

## Utseende
Et forholdsvis lite (vingespenn 23 – 26 mm)og slankt, mørkgrått nattfly med brede vinger. Kroppen er grå, bakkroppen med en rekke av svarte flekker langs ryggen. **Forvingen** er brunsvart, den ytterste og bakerste delen skinnende hvit. Ved framkanten er den hvite fargen redusert til en smal siksak-stripe. Nyremerket midt i vingen er vanligvis lysgrått og tydelig. **Bakvingen** er lyst brungrå og litt silkeaktig.

## Levevis
Arten kan finnes på enger og på lysninger i skogen. Larvene lever på gressene blåtopp (*Molinia caerulea*) og lundgrønnaks (*Brachypodium sylvaticum*) og kan finnes mellom juli og september. Arten overvintrer som en puppe i bakken. De voksne sommerfuglene flyr i juni – juli.

## Utbredelse
Den finnes i Europa, bortsett fra lengst i nord, og videre østover til Japan. I Norge synes den være meget sjelden. Det er funnet enkelt-eksemplarer på seks ulike lokaliteter fra Sørum i Akershus i øst til Kristiansand i vest. Man kjenner altså ingen norske bestander av denne arten.

## Kilder
* Norges sommerfugler – Hvitkantet glansflyhttp://www.toyen.uio.no/fagene/zoologi/insekter/norlep/noctuidae/pygarga.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/protodeltote_pygarga.html
* *Protodeltote pygarga* på UK moths: http://ukmoths.org.uk/show.php?bf=2410
## Eksterne lenker
*
Starrglansfly

**Starrglansfly** (*Deltote uncula*) er en sommerfugl som tilhører familien nattfly (Noctuidae). Den finnes på Sørlandet og Østlandet i Norge.

## Utseende
Et nokså lite (vingespenn 23 – 25 mm) og slankt nattfly med brede vinger som er kantet med lange vingefrynser. Forvingens mønster er karakteristisk og gjør det lett å kjenne igjen arten. Vingen er lysgrå langs framkanten, lenger bak mørkere brungrå eller litt rødlig. Det går en bred, hvit strek parallelt med framkanten frå nær roten til nær ytterkanten, midt på har denne en tungeformet utløper bakover og mot roten av vingen. Innerst ender den hvite streken i en hvit siksak-tverrlinje, ytterst i en hvit bue som løper parallelt med ytterkanten til bakhjørnet. Vingefrynsene er hvite. Bakvingen er grå, lysere innerst.

## Levevis
Arten finnes på fuktige steder, som strender, våte enger og myrer. Larvene lever på ulike arter av starr (*Carex* spp.). De overvintrer som pupper i bakken. De voksne nattflyene flyr om natten i mai – juni, men skremmes også lett opp om dagen.

## Utbredelse
Arten finnes i Europa, unntatt Den iberiske halvøy og lengst i nord, og videre østover til Japan. I Norge er den forholdsvis vanlig på Østlandet nord til Mjøsa, og på Sørlandet.

## Kilder
* Norges sommerfugler – Starrglansfly
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* ''Svenska Fjärilar'', med bildegalleri
* ''Deltote uncula'' på UK moths
## Eksterne lenker
*
Sanddvergfly

**Sanddvergfly** (*Eublemma minutata*) er en sommerfugl som tilhører familien nattfly (Noctuidae). Den er bare funnet i Aust-Agder og Vest-Agder i Norge.

## Utseende
Et ganske lite (vingespenn 15 – 18 mm), for det meste hvitt nattfly. Vingene har lange frynser langs ytterkanten. Brystet (thorax) har en olivengrå flekk midt på ryggen, forvingen har to olivengrå tverrbånd, også langs ytterkanten er den litt gråaktig, og det er 3-4 små, olivengrå flekker langs fremkanten. Bakvingen er hvit, gråaktig ytterst.

## Levevis
Denne arten finnes på tørre enger og sandete steder. Den kan vandre en god del, og de norske eksemplarene kan ha fløyet inn fra Danmark. Larven lever på sandstråblom (*Helichrysum arenarium*), som ikke vokser i Norge. Arten overvintrer som egg. De voksne sommerfuglene flyr, både om natten og om dagen, i juli – august.

## Utbredelse
Arten lever i Europa, unntatt lengst i nord, og Midtøsten. Den skal også være funnet i Ussuri-området i Øst-Sibir. Den har faste bestander i Danmark og det sørligste Sverige. I Norge ble den første gang registrert på Lista, Vest-Agder i 1996, den er senere også funnet i Aust-Agder. Siden den eneste kjente larve-fødeplanten ikke vokser i Norge, er det lite sannsynlig at den har faste bestander her.

## Kilder
* Norges sommerfugler – Sanddvergfly http://www.toyen.uio.no/fagene/zoologi/insekter/norlep/noctuidae/minutata.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eublemma_minutata.html
## Eksterne lenker
*
Claudio Merulo

**Claudio Merulo** (1533–1604) var en italiensk komponist og organist fra seinrenessansen. 

## Biografi
Merulo arbeidet først som organist i Brescia (1556), året etter fikk han en av tidens mest prestisjefylte musikkposter som andreorganist i Markuskirken i Venezia. Han må ha vært en svært dyktig organist, for søkerlisten inneholdt bl.a. størrelser som Andrea Gabrieli. Merulo etterfulgte Annibale Padovano som førsteorganist i 1566, og denne gangen fikk Andrea Gabrieli posten som andreorganist.

Markuskirkas to romlig atskilte orgler gjorde det mulig å spille orgelmusikk i den venetianske flerkors-stilen slik det lenge hadde vært gjort med kor og instrumenter på Markuskirkas gallerier.

I 1584 forlot han plutselig posten i Venezia, og i desember 1584 dukker han opp i lønningslistene til Hertug Alessandro Farnese av Parma. I 1587 ble han utnevnt som organist i katedralen i Parma, og fra 1591 i kirken *Santa Maria della Steccata*. Han levde i Parma til sin død.

## Musikk og innflytelse
Merulos samtidige anså han for å være tidens beste organist. Merulo regnes som den som innførte musikkformen toccata, og de orgelverkene som er bevart viser at det er snakk om virkelige instrumentalverk og ikke lengre er imitasjoner av vokalmusikk.

Merulos musikk for tangentinstrumenter fikk svært stor innflytelse, og ideene hans kan man finne igjen hos Sweelinck, Frescobaldi og andre. På grunn av Sweelincks store påvirkning som lærer kan mye av den virtuose nordtyske klaviaturteknikken som kulminerte med Bach sies å nedstamme fra Merulos ideer.

Merulo skrev også a cappella-musikk som madrigaler. Som en representant for den venetianske skole skrev han også motetter for doble kor slik som Andrea og Giovanni Gabrieli gjorde.

## Referanser


## Litteratur
* Giuseppe Martini: *Claudio Merulo*. Ordine Costantiniano di San Giorgio, Parma 2005, ISBN 88-901673-8-6 (biografi)
* Eleanor Selfridge-Field, *Venetian Instrumental Music, from Gabrieli to Vivaldi.*  New York, Dover Publications, 1994.  ISBN 0-486-28151-5
* Artikkelen «Claudio Merulo» i *The New Grove Dictionary of Music and Musicians*, red. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
* Gustave Reese: *Music in the Renaissance*.  New York, W.W. Norton & Co., 1954.  ISBN 0-393-09530-4

## Eksterne lenker
* 
* 
*
Jan Raa

**Jan Raa** (født 1939) er en tidligere professor i mikrobiologi ved Universitetet i Tromsø (1972–1987) hvor han også er æresdoktor.  

Han ble født i Fana, sør for Bergen og studerte til cand.real. i mikrobiologi ved Universitetet i Bergen (1964). Han tok doktorgrad i organisk kjemi ved Universitetet i Utrecht (1968). Deretter ble han førstelektor i biokjemi i Bergen (1969–1972) før han meldte overgang til Tromsø der han grunnla en rekke bedrifter.  Etter et år ved Fiskeridirektoratets ernæringsinstitutt (1989) ble han forskningsdirektør ved Norsk institutt for fiskeri- og havbruksforskning inntil han i 1993 gikk av grunnet uenighet om en evalueringsrapport utviklet for Norges fiskeriforskningsråd.

Han startet firmaet Biotec for akkar-produksjon (1984), omgjort til Biotec Pharma der han er forskningsdirektør for grunnforskning i bioteknologi og immunologi til utvikling og produksjon av finkjemikalier og nye farmasøytiske produkter.

Videre grunnla han Norfico for utredninger innen akvakultur (1987), Nicanor for eksport fra Nicaragua (1992) og Calanus for utnytting av rauåte (2002).

Under covid-19-pandemien stilte Raa seg kritisk til myndighetenes strategi for å begrense smitten, og mente at massevaksinasjon kunne virke mot sin hensikt, og tok til orde for at man heller burde styrke immunforsvaret med vitamin D.

Raa ble i 2010 utnevnt til kommandør av St. Olavs Orden «for forsking og utvikingen innen den biomarine sektor». Det ble samtidig sagt at det ved beslutning om tildeling er «lagt vesentlig vekt på at Raa har vært en idéskaper og bidragsyter til å modernisere og å gi fiskeri- og havbruksnæringen nye utviklingsplattformer.»

## Priser og utmerkelser
* 2010: Kommandør av St. Olavs Orden
* 1995: Ingrid Espelid Hovigs matkulturpris

## Referanser


## Eksterne lenker
*
Austevoll Seafood

**Austevoll Seafood ASA** er et globalt integrert pelagisk fiskeriselskap med operasjoner i Chile, Norge og Peru. Austevoll Seafood ASA er notert på Oslo Børs og har hovedkontor på Austevoll i Hordaland og fiskekvoter over hele verden. Virksomheten omfatter fiskeflåte, fiskemelfabrikker, hermetikkfabrikker, moderne pakkeanlegg, fiskeoljeproduksjon og salg. Austevoll Seafood ble i 2008 majoritetseier i Lerøy Seafood Group.

Austevoll Seafood ble etablert i 1991 av brødrene Ole Rasmus og Helge Møgster. Helges sønn, Arne Møgster, er administrerende direktør.

## Eksterne lenker
* 
*
Jeppe Beck Laursen

**Jeppe Svend Aage Beck Laursen** (født 1. juni 1972) er en norsk skuespiller og stuntmann. Hans hittil største rolle var i det historiske TV-dramaet Det siste kongeriket.

## Filmografi
* *[[There’s Something in the Barn]]* (2024)
* Vaiana 2(2024)
* *[[Ønske]]* (2023) – norsk stemme Kong Magnefico
* *[[24 Hr Sunshine]]* (2023)
* *[[Folk og røvere i Kardemomme by (2022)|Folk og røvere i Kardemomme by]]* (2022)
* *[[I onde dager]]* (2021)
* *[[Ragnarok (TV-serie)|Ragnarok]]* (TV-serie, 2020-2021)
* *[[Downs of the Dead]]* (2019)
* *[[Beforeigners]]* (TV-serie, 2019)
* *[[Det siste kongeriket]]* (TV-serie, 2017–2022)
* *[[Vaiana]]* (norsk stemme Maui) (2016)
* *[[Birkebeinerne (film)|Birkebeinerne]]* (2016)
* *[[Kule kidz gråter ikke]]* (2014)
* *[[Kill Buljo 2]]* (2013)
* *[[Hansel and Gretel: Witch Hunters]]* (2013)
* *[[Hotel Cæsar]]* (2013–2014)
* *[[Labyrint (TV-serie 2012)|Labyrint]]* (TV-serie, 2012–2018) 
* Lorax (Animasjons film, 2013) 
* *[[Tomme Tønner 2]]* (2011)
* *[[Verdens beste SFO]]* (2010–2013)
* *[[Brødrene Dal og Vikingsverdets Forbannelse]]* (2010)
* *[[Kurt Josef Wagle og legenden om fjordheksa]]* (2010)
* *[[En helt vanlig dag på jobben]]* (2010)
* *[[Snarveien]]* (2009)
* *[[Død snø]]* (2009)
* *[[Hvaler (dramaserie)|Hvaler]]* (2008)
* *[[Rovdyr (film)|Rovdyr]]* (2008)
* *[[Varg Veum – Tornerose]]* (2008)
* *[[Kalde føtter (film)|Kalde føtter]]* (2006)
* *[[Ungkarsnissen]]* (2004)
* *[[Hotel Cæsar]]* sesong 16 episode 40 – «Narkokurer» (2004)

## Referanser


## Eksterne lenker
* 
* ''Snarveien'' – Filmweb
* «Hete scener på utedo», kjendis.no
Tormod Sleppen

**Tormod Sleppen** (født 20. november 1937 i Kaupanger i Sogndal) er en pensjonert norsk generalmajor.

Sleppen har gjennomført militær utdannelse ved Krigsskolen, Stabsskolen og Infantry Advanced Course i USA. Han har gjennom sin 40 årige tjeneste i Forsvaret blant annet vært i FN-tjeneste i Libanon som nestkommanderende i Norbatt II/Unifil, sjef for Garnisonen i Porsanger, sjef for Krigsskolen, stabssjef for Hærstaben og generalinspektør for Heimevernet. Han avsluttet sin militære tjeneste med 6 år som Deputy Commandant ved NATO Defence College i Roma.

Etter sin tid i Forsvaret har Sleppen vært generalsekretær i Norges Forsvarsforening og har også periodevis vært engasjert ved Statsministerens kontor.

## Referanser


## Eksterne lenker
* Tormod Sleppen - Forvaltningsdatabasen
Whalers Bay

**Whalers Bay** er en bukt på Deceptionøya i øygruppen Sør-Shetlandsøyene. Bukten var havn for flytende hvalkokerier i første del av 1900-tallet, og fra 1912 til 1931 drev hvalfangstselskapet A/S Hektor fra Tønsberg en landstasjon her.

Whalers Bay er et eksplosjonskrater og en del av det enorme havnebassenget Port Foster, som er en oversvømmet vulkansk kaldera. Stranden i Whalers Bay er halvsirkelformet, to kilometer lang og består av svart vulkansand. Vanndybden i bukta er omkring 100 meter.

Whalers Bay ble første gang brukt som havn for flytende hvalkokerier i 1906, da Adolf Amandus Andresen og hans chilenske selskap Sociedad Ballenera de Magallanes lå oppankret med «Gobernador Bories». Andre selskap tok etter, og i 1914 var 13 hvalkokerier oppankret side om side i bukta. Hektor Hvalfangststasjon ble etablert her i 1912 for å håndtere alle hvalskrottene som ikke kokeriene var i stand til å prossesere.

I 1944 etablerte Storbritannia en permanent base (*Base B*) ved den forlatte hvalfangststasjonen som en del av Operasjon Tabarin. Etter krigens slutt ble basen overlevert til British Antarctic Survey (BAS). 5. desember 1967 framtvang et vulkanutbrudd en midlertidig fraflytning. Basen ble igjen benyttet fra 4. desember 1968 til 21. februar 1969, da ytterligere vulkansk aktivitet medførte at britene oppga basen.

Whalers Bay er oppført på Antarktistraktatens liste over historiske steder og kulturminner i Antarktis.

Bukta gikk en periode også under navnet **Factory Bay**, men blant norske hvalfangere ble den kalt **Ny-Sandefjord**.

## Litteratur
*

## Eksterne lenker
* Turistguide for Whalers Bay  Antarktistraktaten
* Månedens bilde – februar 2006. Riksantikvaren
Headbanger’s Ball

***Headbanger's Ball*** er et musikkprogram som gikk på MTV fra 1987 til 1995 og igjen fra 2003 til 2012. Programmet presenterte siste nytt innen heavy metal og hardrock.

Det ble første gang sendt I USA lørdag 18. april 1987, da det erstattet programmet *Heavy Metal Mania*. Det ble tatt av luften i januar 1995, mye på grunn av Heavy Metal ikke var like populært lenger. Etter et lite tiår ble programmet relansert på MTV2 i 2003 på MTV2 i USA. Programledere var Kevin Seal, Adam Curry, Riki Rachtman (1990–1995) og Jamey Jasta (2003–2007).  

Det ble laget egne lokale programmer i flere land. Den versjonen som gikk på MTV Europe ble i mange år ledet av Vanessa Warwick (fra 1992 til 1996). På slutten av 2000-tallet var «Pete Evil» programleder for den norske versjonen av programmet.

## Referanser


## Eksterne lenker
*
Asiamesterskapet i fotball for kvinner 2008

**Asiamesterskapet i fotball for kvinner 2008** ble arrangert i Vietnam. Arrangementet foregikk mellom den 28. mai og 8. juni 2008. Det var det sekstende arrangementet av Asiamesterskapet i fotball for kvinner. I sluttspillet var det åtte lag med. Nord-Korea vant finalen for tredje gang. Tapende finalist var Kina. Etter to mesterskap på rad med kvalifisering til VM var dette mesterskapet ikke noen kvalifisering til et annet mesterskap. 

## Kvalifisering
:*Se [[Asiamesterskapet i fotball for kvinner 2008 kvalifisering]]*

## Inndeling
Åtte lag kvalifiserte seg til sluttspillet:

Disse ble fordelt i to grupper med fire lag i hver gruppe. De to beste lagene fra hver gruppe gikk videre til semifinalen, der vinneren av en gruppe møtte nummer to i den andre.

### Gruppe A

### Gruppe B

## Finalespill
### Semifinaler

### Bronsefinale

### Finale

 
 

## Referanser


## Eksterne lenker
* RSSSF.com
Thenewno2

**thenewno2** er et britisk band som ble startet av Dhani Harrison og Oliver Hecks i 2006. Per 2014 bestod bandet av Harrison, Jonathan Sadoff, Jeremy Faccone, Paul Hicks, Aaron Older and Frank Zummo.

I den opprinnelige besetningen spilte Harrison lead gitar og synthesizer og var vokalist; Hecks spilte trommer og synthesizer. Amanda Butterworth medvirket også som vokalist. 

thenewno2 har blitt kreditert for albumdesign på George Harrison's *[[Brainwashed]]*, *[[Concert for George]]*, samleboksen *[[The Dark Horse Years 1976-1992]]* og menydesign på *[[The Concert for Bangladesh (album)|Concert For Bangladesh]]* DVD-en.

Bandets hjemmeside, designet av Hecks, inneholder sanger og en video kalt «Choose What You're Watching» (regissert av Hecks), og en musikkvideo for sangen «Another John Doe», en film laget med nesten bare stop motion teknologi, som var lagt til siden i 2008.

## Bandnavnet
Navnet «thenewno2» er en referanse til det britiske TV-programmet *[[The Prisoner]]* fra 1960-tallet. 

## Historie
En fire-spors promosjonell EP, *[[EP001]]*, ble gitt ut 28. august, 2006. Den inneholder sangene «Say», «Out of Mind», «Lord Lord» og «Truly». EP-en ble senere distribuert av flere digitale musikkbutikker og er tilgjengelig på iTunes music store og CDbaby.

Den 8. november 2006 ble sangen «People» lagt ut på bandets hjemmeside. Den originale versjonen av sangen hadde første gang blitt brukt i kortfilmen *[[Now You Don't Know What To Think]]* i 2002.

Våren 2007 spilte thenewno2 inn et studioalbum som fikk tittelen *[[You Are Here]]* og ble gitt ut i 2008. Den 31. mars 2008 slapp thenewno2 to nye singler i iTunes store, «Another John Doe» og «Choose What You're Watching». Den 3. juni 2008 opptrådte thenewno2 på NYLON + Myspace party i Los Angeles, California. Sangen «Yomp» ble gitt ut som en nedlastbar sang til musikkspillet *[[Rock Band]]* den 29. juli, 2008. og sangen «Crazy Tuesday» ble en av de 20 gratissangene for Rock Band 2.

Gruppens plateselskap er HOT Records Ltd., og sangene deres er publisert av Harrisongs Ltd., et selskap stiftet av Dhani's far George Harrison.

## Diskografi
### Singler
* «Another John Doe» – (2008)
* «Choose What You're Watching» – (2008)

### Album
* *[[You Are Here]]* – (2008)

### EP-er
* *[[EP001]]* – (2006)

## Referanser


## Eksterne lenker
* 
* 
* 
* thenewno2's Profil på MySpace
* thenewno2's Profil på YouTube
Earl Bakken

**Earl Elmer Bakken** (født 10. januar 1924 i Hennepin County i Minnesota, død 21. oktober 2018 på Hawaii) var en norsk-amerikansk forretningsmann og filantrop. Han startet selskapet Medtronic, hvor han utviklet den første bærbare og implanterbare pacemakeren i 1957. Han startet produksjonen av denne i 1960.

I 1976 etablerte han museet The Bakken. Museet, som regnes som det eneste i sitt slag, fremviser elektrisitetens historie.

Han pensjonerte seg i 1989 og flyttet til Hawaii. Der døde han 21. oktober 2018.

## Referanser


## Eksterne lenker
* 
* Museet The Bakkens hjemmeside
Asiamesterskapet i fotball for kvinner 2008 kvalifisering

**Kvalifiseringen til [[Asiamesterskapet i fotball for kvinner 2008]]** ble gjennomført i to etapper, først en forkvalifisering mellom seks lag hjemme og borte, deretter ble de åtte lagene som skulle spille om de fire plassene plassert i to grupper a fire lag. De to beste gikk videre. Kampene i første kvalifiseringsrunde ble spilt den 20. og den 27. oktober 2007, mens kvalifiserignsgruppene ble spilt mellom den 24. og 28. mars 2008.

## Forkvalifisering

## Gruppespillet
### Gruppe A

*Alle kampene ble spilt i [[Ho Chi Minh-byen]] i [[Vietnam]]*

### Gruppe B

*Alle kampene ble spilt i [[Nakhon Ratchasima]] i [[Thailand]]*
EP001

***EP001*** er debututgivelsen av thenewno2, et band bestående av Dhani Harrison og Oliver Hecks. EP-en ble originalt utgitt som en promo-singel 28. august 2006, og ble gitt ut på iTunes Store tidlig i februar 2007. Sangene på EP-en har også vokaler av Amanda Butterworth.

## Sporliste
Alle sanger er skrevet og fremført av Dhani Harrison og Oliver Hecks og publisert av Harrisongs Ltd.
#«Say» – 3:51
#«Out of Mind» – 4:15
#«Lord Lord» – 5:00
#«Truly» – 4:33
#* *Strykere på «Truly» av [[Paul Hicks]].*

## Eksterne lenker
* thenewno2 – Offisiell hjemmeside
* thenewno2 – MySpaceside
* thenewno2's Profil på YouTube
American Pie: Bryllupet

***American Pie: Bryllupet*** (originaltittel: *American Wedding*) er en amerikansk filmkomedie regissert av Jesse Dylan. Filmen ble gitt ut 1. august 2003 med originaltittelen *American Wedding*. Filmen er den tredje i ''American Pie''-filmserien, som en oppfølger til ''American Pie'' og *[[American Pie 2]]*.

## Handling
Gjengen fra *[[American Pie (film)|American Pie]]* og *[[American Pie 2]]* gjenforenes for å delta i bryllupet til Jim Levevstein og Michelle.
Jim Levenstein (Jason Biggs) og Michelle (Alyson Hannigan) skal gifte seg – og det i løpet av svært kort tid! Jims bestemor (Angela Paton) er nemlig alvorlig syk og hennes største ønske er å se Jim «trygt i havn». Derfor skal det store skje etter to hektiske uker. Stifler (Seann William Scott) stiller selvsagt opp i bryllupet, men først skal han arrangere det ultimate utdrikkingslag med strippere. Paul Finch (Eddie Kaye Thomas) er selvsagt helt med på disse hedonistiske ritualer, men han godtar ikke at Steve Stifler skal kapre brudepiken, som viser seg å være Michelles (Alyson Hannigan) sexy søster, Cadence (January Jones).

Alle stresser seg gjennom disse hektiske dagene, bortsett fra Jims far Noah Levenstein (Eugene Levy), han er fullstendig avslappet, gir gode råd i øst og vest (som ingen vil ha), og forbereder seg på den største dagen i sitt liv.

## Rolleliste

* Jason Biggs som Jim Levenstein
* Seann William Scott som Steve Stifler.
* Alyson Hannigan som Michelle Flaherty.
* Eddie Kaye Thomas som Paul Finch
* Thomas Ian Nicholas som Kevin Myers
* Eugene Levy som Noah Levenstein
* Molly Cheek som fru Levenstein
* Angela Paton som bestemor Levenstein.
* Fred Willard som Harold Flaherty
* Deborah Rush som Mary Flaherty
* January Jones som Cadence Flaherty.
* Nikki Schieler Ziering som Krystal.
* Amanda Swisten som Fraulein Brandi.
* Lawrence Pressman som trener Marshall.
* Reynaldo Gallegos som Leslie Summers.
* John Cho som John
* Jennifer Coolidge som Jeanine Stifler.
* Julie Payne som frøken Zyskowski.

## Referanser


## Eksterne lenker
*
Riskrem

**Riskrem**, også kjent som *risalamande* (dansk pseudo-fransk nydanning fra **riz à l’amande*, «ris med en mandel») eller *ris à la Malta* (svensk, trolig en forvansking av det danske navnet), er en dessert bestående av kald risengrynsgrøt, sukker, vaniljesukker og pisket fløte. Alternativt kan halvsmeltet vaniljeis erstatte fløten.

## Servering
Den serveres kald, gjerne med lunken rød saus. Det er vanlig med én eller flere hele mandler i riskremen, hvor den som finner denne får en «mandelgave», gjerne i form av noe spiselig som marsipangris eller lignende.

## Skandinavisk juledessert
Riskrem er en tradisjonell skandinavisk juledessert. I Danmark, Norge og Sverige er det vanlig å blande inn hakkede mandler, og i Sverige er det også vanlig å blande inn konsentrert appelsinsaft eller appelsinbiter, *apelsinris*.

## Referanser


## Eksterne lenker
Pallars Sobirà

**Pallars Sobirà** er et comarca i Catalonia, hvis hovedstad er Sort. 

Det grenser i nord til Frankrike, i øst til Andorra og Alt Urgell, i sør til Pallars Jussà, og i vest til Alta Ribagorça og Val d'Aran.

Pallars Sobirà har 7&nbsp;191 innbyggere og et areal på 1 377,92 km². 

## Kommuner
Pallars Sobirà er delt inn i følgende 15 kommuner (*municipis*):

* Alins (257 innbyggere) 
* Alt Àneu (450) 
* Baix Pallars (406) 
* Espot (359) 
* Esterri d'Àneu (815) 
* Esterri de Cardós (71) 
* Farrera (112) 
* La Guingueta d'Àneu (370) 
* Lladorre (225) 
* Llavorsí (330) 
* Rialp (662) 
* Soriguera (341) 
* Sort (2 264) 
* Tírvia (130) 
* Vall de Cardós (399) 

## Eksterne lenker
*  Consell Comarcal del Pallars Sobirà
You Are Here

***You Are Here*** er debutalbumet til *[[thenewno2]]*, utgitt 1. august 2008. Hele albumet ble skrevet, produsert og fremført av Dhani Harrison og Oliver Hecks. Albumet ble spilt inn og mikset av Paul Hicks.
«Another John Doe», en singel fra albumet, ble gitt ut via iTunes 31. mars 2008.

To sanger fra albumet, «Crazy Tuesday» og «Another John Doe», ble spilt på radiostasjon 103.1 den 19. juni og 20. juni 2008.

## Sporliste
#«So Vain» – 4:43
#«Another John Doe» – 4:03
#«Back To You» – 4:48
#«Give You Love» – 4:25
#«Bluesy» – 4:59
#«Yomp» – 3:33
#«Hiding Out» – 3:30
#«Crazy Tuesday» – 3:52
#«Idle Lover» – 4:50
#«Shelter» – 5:54
#«Wind Up Dead» – 5:06

## Personell
*Dhani Harrison: Vokal, Gitar, Synth, Ukulele, Bassgitar, Programmering
*Oliver Hecks: Trommer, Synth, Perkusjon, Programmering
*Nick Fyfe: Bassgitar
*Paul Hicks: Ytterligere programmering
*Josh Lopez: Rytmegitar på «Travelation»
*Bryony Atkinson: Bakgrunnsvokal på «Wind Up Dead»
*Tom Hammons: Cello
*Marc Mann: Ytterligere musikktranskripsjon og akustisk gitar

## Referanser


## Eksterne lenker
* thenewno2 – Offisiell hjemmeside
* thenewno2 – MySpaceside
* thenewno2's Profil på YouTube